The Birra's Terror ye una banda de punk de Madrit que empecipió con unas cancions grabadas por Matraco -guitarra y voz- en 2010. Os nombres d'os components gosan estar motadas que fan relación a l'hordio, igual como o nombre d'o grupo ("birra" ye en muitos dialectos d'o castellano coloquial "biera").

Biografía
En 2010 Matraco fa bella grabación y con as cancions compuestas, mira miembros p'a banda. Dispués de bel cambeo, a batería Lady Beer hi entra en 2011 y será a batería de contino sin estar más substituída.

En 2012 quitan o "Desde la Mazmorra". En 2015 tanyen por primer vez en Eivissa y en o programa de Radio 3, El Vuelo del Fénix, asinas como en a Sala Caracol y en os festivals de punk y rock d'a Península Ibérica.

En 2017 ye a primer vez tanyen difuera de l'Estau espanyol: Marruecos, Austria y Alemania. Anque más tarde, tamién tanyen con Porretas y Vantroi en México.

Entre a pandemia de COVID quitan dos cancions y o suyo nuevo baixista, Pau Laner (de grupos como Sekuelas, Niñatus de Chili, Desperdizios u Gandhidiasis) colabora en l'album Grietas en el Ataúd d'o grupo punk El Bigote de Aznar.

Discografía
Caras B (2010)
Desde la Mazmorra (2012)
Dos temas nuevos y un directo de relleno (2013)
Estamos todos acusados (2014)
Regreso a la ordalía (2016)
El Síndrome de Cassandra (2018)
Birro pop en tiempos del cólera (Single, 2020)
Contigo al confín del mundo (Single, 2020)
The Birra's Terror